CELEX: 32012R0813
Language: lv
Date: 2012-09-12 00:00:00
Title: Komisijas Īstenošanas regula (ES) Nr. 813/2012 ( 2012. gada 12. septembris ), ar ko groza Regulu (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu ( IPA )

13.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 247/12
            
         KOMISIJAS ĪSTENOŠANAS REGULA (ES) Nr. 813/2012
   (2012. gada 12. septembris),
   ar ko groza Regulu (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 17. jūlija Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) (1) (turpmāk “IPA regula”), un jo īpaši tās 3. panta 3. punktu,
   tā kā:
   
               (1)
            
            
               Komisijas 2007. gada 12. jūnija Regulā (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) (2), ir paredzēti sīki izstrādāti noteikumi par IPA regulas īstenošanu.
            
         
               (2)
            
            
               Ar Komisijas Īstenošanas regulu (ES) Nr. 1292/2011 (3) tika grozīta Regula (EK) Nr. 718/2007, lai cita starpā palielinātu iepriekšēju finansējumu, ko Komisija maksā tām valstīm, kuras saņem finansējumu cilvēkresursu attīstības un lauku attīstības komponentiem.
            
         
               (3)
            
            
               Ar Īstenošanas regulu (ES) Nr. 1292/2011 bija paredzēts saskaņot īpašus noteikumus attiecībā uz iepriekšēju finansējumu reģionālās attīstības, cilvēkresursu attīstības un lauku attīstības komponentiem, taču, izdarot grozījumus Regulas (EK) Nr. 718/2007 160. panta 3. punktā, ieviesās teksta kļūda. Šī kļūda būtu jālabo.
            
         
               (4)
            
            
               Papildus teksta kļūdas labojumam būtu jāturpina saskaņot īpašos noteikumus attiecībā uz iepriekšēju finansējumu reģionālās attīstības, cilvēkresursu attīstības un lauku attīstības komponentiem, svītrojot Regulas (EK) Nr. 718/2007 160. panta 3. punktā atsauci uz 42. panta 1. punktu, kas ir lieka.
            
         
               (5)
            
            
               Šajā regulā paredzētie noteikumi atbilst IPA komitejas viedoklim,
            
         IR PIEŅĒMUSI ŠO REGULU.
   1. pants
   Regulas (EK) Nr. 718/2007 160. panta 3. punktu aizstāj ar šādu:
   
      “3.   Papildus 42. panta noteikumiem iepriekšējs finansējums var būt 30 % no Eiropas Savienības ieguldījuma par attiecīgās programmas pēdējiem trim gadiem. Vajadzības gadījumā, ņemot vērā budžeta saistību pieejamību, iepriekšēju finansējumu var veikt divos maksājumos.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 12. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 210, 31.7.2006., 82. lpp.
   
      (2)  OV L 170, 29.6.2007., 1. lpp.
   
      (3)  OV L 329, 13.12.2011., 1. lpp.